Úrad vlády SR						Na rokovanie vlády SR
Sekcia hospodárskej politiky	dňa: 27.11.2002     	   k číslu: 8377
                               	    k bodu: 17

								
S t a n o v i s k o

k Návrhu rozpočtu Fondu detí a mládeže na rok 2003

I.

	Návrh predkladá podpredseda Rady Fondu detí a mládeže. Obsahuje návrh uznesenia vlády,  predkladaciu správu, návrh rozpočtu na rok 2003, vyhodnotenie pripomienkového konania, prílohy a návrh komuniké.

	Návrh rozpočtu Fondu detí a mládeže stanovuje tržby a výnosy vo výške      37 660 tis. Sk, náklady vo výške 18 501 tis. Sk. Predpokladané výnosy sa plánuje využiť na zabezpečenie prevádzky fondu a na obstaranie investícií.

II.

Vyhodnotenie pripomienkového konania je súčasťou materiálu. Vznesené pripomienky boli akceptované okrem pripomienok MF SR, ktoré boli akceptované čiastočne.
III.

	Predloženie rozpočtu na schválenie do NR SR je podmienené jeho prerokovaním vo vláde SR. 

	V súčasnosti prebieha transformačný proces Fondu detí a mládeže, v rámci ktorého sa na základe uznesenia vlády SR č.714/2001  bezodplatne prevádza majetok štátu, spravovaný FDaM na Nadáciu mládeže Slovenska. Fond predpokladá v roku 2003 ukončenie svojej činnosti a následnú likvidáciu.

	MF SR žiadalo doplniť návrh rozpočtu na rok 2003 o vybrané ukazovatele za rok 2002, čo nebolo v plnej miere rešpektované (počet zamestnancov, priem.mesačná mzda za rok 2002, …). Požadované zdôvodnenie rozpočtovanej dane z nehnuteľností je tiež iba rámcové.

Z á v e r:
Vláde SR odporúčame návrh uznesenia vlády prijať v nadväznosti na závery z rokovania vlády a ozrejmenie horeuvedených požadovaných údajov.

Bratislava 26.11.2002